Alessandra Mele

Alessandra Watle Mele (født 5. september 2002 i Savona i Italia) er en italiensk-norsk sanger. Hun ble først kjent i Norge i 2022, da hun deltok i The Voice Norge. Våren 2023 konkurrerte hun i Melodi Grand Prix og vant med låten «Queen of Kings». Hun representerte Norge i Eurovision Song Contest i Liverpool 13. mai 2023, og endte opp på en 5. plass.

Bakgrunn 
Mele vokste opp i byen Cisano sul Neva i Savona i Italia. Hun har italiensk far, mens moren er norsk med røtter på Stathelle i Bamble. Etter videregående skole i 2021 flyttet hun til Norge for å være nærmere sin norske familie og samtidig satse på en musikkarriere. Allerede som barn begynte hun å synge og danse, og hun deltok i sin første sangkonkurranse som seksåring.

Hun har studert piano og tok sangtimer hos en sangpedagog i Italia. I Norge begynte hun høsten 2022 å studere ved musikkskolen LIMPI på Lillehammer. I 2022 deltok hun i The Voice Norge på TV 2 Direkte og nådde live-rundene. Året etter ble hun plukket ut som en av deltakerne i Melodi Grand Prix 2023 med låten «Queen of Kings». Låten ble skrevet på en låtskriverleir høsten 2022. Sangen handler om å våge å være seg selv fullt ut, og er basert på Meles eget liv og erfaringer som bifil.

Hun kvalifiserte seg fra delfinale 1, lørdag 14. januar og vant finalen i Trondheim Spektrum lørdag 4. februar. Som vinneren av finalen fikk hun representere Norge i Eurovision Song Contest i Liverpool 14. mai 2023. Mele var første deltaker ut i semifinale 1, tirsdag 9. mai 2023 i Liverpool. Hun kvalifiserte seg til finalen 13. mai, der hun opptrådte i siste halvdel av showet. Hun endte opp på en femteplass, rett bak fødelandet Italia.

The Voice Norge 
Alessandra Mele deltok i The Voice Norge i 2022. Espen Lind var mentoren hennes under tiden i TV-programmet.

Diskografi

Singler

Listeplasseringer 
Oversikt over Alessandra sine singler med plassering på Norges offisielle singelliste og andre listeplasseringer.

HP = Høyeste plassering

U = Uker på listen

Oppdatert per 14. august 2023.

Referanser

Eksterne lenker 
 

Norske musikere
Italienske musikere
Vinnere av Melodi Grand Prix
Deltakere i Melodi Grand Prix 2023
Deltakere i Eurovision Song Contest 2023
Personer fra provinsen Savona